stanford-oval/wikipedia huggingface dataset:
เขตการค้าเสรี
เป้าหมายของเขตการค้าเสรี

เขตการค้าเสรีสะท้อนแนวคิดสำคัญทางเศรษฐศาสตร์ที่ว่า "ประโยชน์จากการค้าระหว่างประเทศจะเกิดขึ้นสูงสุดเมื่อประเทศต่าง ๆ ผลิตสินค้าที่ตนมีต้นทุนในการผลิตต่ำที่สุดเมื่อเปรียบ เทียบกับประเทศอื่น ๆ แล้วนำสินค้าเหล่านั้นมาค้าขายแลกเปลี่ยนกัน" ซึ่งในโลกแห่งความเป็นจริงนั้น ประโยชน์สูงสุดดังกล่าวจะไม่เกิดขึ้น หากยังมีการเก็บภาษีขาเข้าและมีการใช้มาตรการกีดกันทางการค้าต่าง ๆ ซึ่งส่งผลบิดเบือนราคาที่แท้จริงของสินค้า และทำให้การค้าขายไม่เป็นไปอย่างเสรีและมีประสิทธิภาพ
พร้อมกันนี้ FTA ถือเป็นเครื่องมือทางการค้าสำคัญที่ประเทศต่าง ๆ สามารถใช้เพื่อขยายโอกาสในการค้า สร้างพันธมิตรทางเศรษฐกิจ พร้อม ๆ กับเพิ่มความสามารถในการแข่งขันด้านราคาให้แก่สินค้าของตน เนื่องจากสินค้าที่ผลิตใน FTA จะถูกเก็บภาษีขาเข้าในอัตราที่ต่ำกว่าสินค้าที่ผลิตในประเทศอื่น ๆ ที่ไม่ใช่สมาชิก FTA จึงทำให้สินค้าที่ผลิตภายในกลุ่มได้ เปรียบในด้านราคากว่าสินค้าจากประเทศนอกกลุ่ม
แนวทางในการจัดทำเขตการค้าเสรีที่ดีควรมีรูปแบบ ดังนี้
ทำให้กรอบกว้าง (Comprehensive) เพื่อให้ได้รับประโยชน์ทั้งสองฝ่าย (Win-Win) การเจรจาทำความตกลงจัดตั้งเขตการค้าเสรีมีขอบเขตกว้างขวางครอบคลุมสัมพันธ์ทางเศรษฐกิจทุกสาขา ทั้งการเปิดเสรีทางการค้า (สินค้าและบริการ) การลงทุน และการขยายความร่วมมือทั้งในสาขาที่ร่วมมือกันตลอดจนประสานแนวนโยบายและพัฒนาทรัพยากรมนุษย์ นับว่าเป็นการทำข้อผูกพันเพิ่มเติมจากข้อผูกพันที่แต่ละประเทศมีอยู่แล้วในฐานะสมาชิก WTO จึงเป็นข้อผูกพันใน WTO (WTO plus)
ทำให้สอดคล้องกับกฎ WTO โดยที่ WTO กำหนดเงื่อนไขให้มีการเปิดเสรีโดยคลุมการค้าสินค้า/บริการ ระหว่างประเทศที่เข้าร่วมทำเขตการค้าเสรีอย่างมากพอ (Substantial) และสร้างความโปร่งใสโดยแจ้งต่อ WTO ก่อนและหลังการทำความตกลงตั้งเขตการค้าเสรี รวมทั้งเปิดให้ประเทศสมาชิกตรวจสอบความตกลง
แลกเปลี่ยนผลประโยชน์ตอบแทนกัน (Reciprocity) ในกรณีที่ คู่เจรจาเป็นประเทศพัฒนาแล้ว ควรเรียกร้องความยืดหยุ่นเพื่อให้มีเวลานานกว่าในการปรับตัวหรือทำข้อผูกพันในระดับที่ต่ำกว่า
กำหนดกลไกและมาตรการป้องกันผลกระทบต่ออุตสาหกรรมภายใน การเจรจาจัดตั้งเขตการค้าเสรีจะรวมถึงเรื่องกฎเกณฑ์และขั้นตอนในการใช้มาตรการป้องกันผลกระทบต่ออุตสาหกรรมภายใน เช่น การเก็บภาษี การต่อต้านการทุ่มตลาด (AD) ภาษีตอบโต้การอุดหนุน (CVD) และมาตรการคุ้มกัน (Safeguards) ซึ่งใช้กฎเกณฑ์ของ WTO เป็นพื้นฐาน แต่ปรับปรุงให้ตรงตามความประสงค์ของประเทศที่ร่วมเจรจา หรือบางกรณีอาจมีการตกลงที่จะระงับการใช้มาตรการ AD, CVD ระหว่างกัน
เขตการค้าเสรีกับประเทศไทย

ข้อมูลโดยกรมเจรจาการค้าระหว่างประเทศ กระทรวงพาณิชย์
เขตการค้าเสรีกับประเทศไทย > เขตการค้าเสรีที่ได้ลงนามและมีผลใช้บังคับแล้ว

ในนามประเทศไทย
เขตการค้าเสรีอาเซียน (AFTA) - จัดตั้งปี พ.ศ. 2535
ไทย - อินเดีย (ITFTA) - มีผลเริ่มลดภาษีรายการสินค้าเร่งลดภาษีเบื้องต้น 82 รายการ (Early Harvest Scheme) 1 กันยายน พ.ศ. 2547 - ลดภาษีเป็น 0 วันที่ 1 กันยายน พ.ศ. 2549
ไทย - ออสเตรเลีย (TAFTA) - มีผลใช้บังคับ 1 มกราคม พ.ศ. 2548
ไทย - นิวซีแลนด์ (TNZCEP) - มีผลใช้บังคับ 1 กรกฎาคม พ.ศ. 2548
ไทย - ญี่ปุ่น (JTEPA) - มีผลใช้บังคับ 1 พฤศจิกายน พ.ศ. 2550
ไทย - เปรู - มีผลเริ่มลดภาษีรายการสินค้าเร่งลดภาษีเบื้องต้น (Early Harvest Scheme) 19 พฤศจิกายน พ.ศ. 2548
ไทย - ชิลี - ลงนาม 4 ตุลาคม พ.ศ. 2556
ไทย - ศรีลังกา - ลงนาม 3 กุมภาพันธ์ พ.ศ. 2567
ในนามอาเซียน
อาเซียน - จีน (ACFTA) - ลงนาม 29 พฤศจิกายน พ.ศ. 2547
อาเซียน - ญี่ปุ่น (AJCEP) - ลงนาม 11 เมษายน พ.ศ. 2551
อาเซียน - เกาหลีใต้ (AKFTA) - ลงนาม 27 กุมภาพันธ์ พ.ศ. 2552
อาเซียน - ออสเตรเลีย-นิวซีแลนด์ (AANZFTA) - ลงนาม 27 กุมภาพันธ์ พ.ศ. 2552
อาเซียน - อินเดีย (AIFTA) - ลงนาม 13 สิงหาคม พ.ศ. 2552
อาเซียน - ฮ่องกง (AHKFTA) - ลงนาม 12 พฤศจิกายน พ.ศ. 2560
เขตการค้าเสรีกับประเทศไทย > เขตการค้าเสรีที่อยู่ระหว่างการเจรจา

ไทย - แคนาดา (TCFTA)
ไทย - ปากีสถาน
ไทย - ตุรกี
ไทย - สหภาพยุโรป
ไทย - เอฟต้า
ดูเพิ่ม

การค้าเสรี
แหล่งข้อมูลอื่น

กลุ่มศึกษาข้อตกลงเขตการค้าเสรีภาคประชาชน
http://www.ftadigest.com/ เก็บถาวร 2006-08-13 ที่ เวย์แบ็กแมชชีน
เขาโปตาลกะ

เขาโปติยัม รัฐทมิฬนาฑู ประเทศอินเดีย ซึ่งมีการเสนอว่าเป็นเขาโปตาละกะตามที่กล่าวไว้ในตำนาน
เขาโปตาลกะ (อังกฤษ: Mount Potalaka) หรือ เขาผู่ถัวลั่วเจีย (จีนตัวย่อ: 补陀洛伽山 or 普陀洛伽山; จีนตัวเต็ม: 補陀洛伽山 or 普陀洛迦山; พินอิน: Bǔtuóluòjiā Shān or Pǔtuóluòjiā Shān, Japanese: 補陀洛 Fudaraku-san, Vietnamese: Phổ Đà sơn 普陀山, núi Phổ Đà 𡶀普陀) แปลว่า "ประเสริฐ", เป็นวิมานที่ประทับตามตำนานของพระโพธิสัตว์อวโลกิเตศวร ว่ากันว่าอยู่ในทะเลทางใต้ของอินเดีย ปรากฏการกล่าวถึงครั้งแรกของเขาโปตาลกะในบทสุดท้ายของ อวตังสกสูตร ซึ่งคือบท คัณฑวยูหสูตร ที่ซึ่งเล่าเรื่องการเดินทางไปหาพระโพธิสัตว์อวโลกิเตศวรเพื่อขอคำแนะนำ
นักวิชาการชาวญี่ปุ่น ชู ฮิโกซากะ (Shu Hikosaka) ได้เสนอว่าเขาโปตาลกะตามที่อธิบายไว้ใน คัณฑวยูหสูตร และ บันทึกราชวงศ์ถังอันยิ่งใหญ่ว่าด้วยภูมิภาคทางตะวันตก ของ สวนจ้าง ในโลกความเป็นจริงน่าจะเป็นเขาโปติยัมทางใต้ของประเทศอินเดีย โดยอ้างจากข้อมูลจากการศึกษาเอกสารในศาสนาพุทธ, แหล่งข้อมูลภาษาทมิฬ, การสำรวจพื้นที่จริง เขาโปติคาอีนี้ตั้งอยู่ในเมืองอัมพาสมุทรัง อำเภอติรุเณลเวฬิ รัฐทมิฬนาฑู ชูยังเสนอว่าเขานี้ยังเป็นสถานที่ศักดิ์สิทธิ์ในความเชื่อของชาวทมิฬมาอย่างยาวนาน หลังการเผยแผ่ของศาสนาพุทธเริ่มต้นในสมัยของพระเจ้าอโศกมหาราชในช่วง 300 ปีก่อนคริสต์กาล เป็นต้นมา เขานี้ได้กลายมาเป็นสถานที่ศักดิ์สิทธิ์สำหรับพุทธศาสนิกชนเช่นกัน มีการสร้างพุทธาศรมขึ้นจำนวนหนึ่งบนเขา กระนั้น คนท้องถิ่นบริเวณรอบเขาเป็นชาวฮินดู
สถานที่ต่าง ๆ ที่มีความเชื่อว่าเป็นเชาโปตาลกะ ยังรวมถึง
เขาผู่ถัว ในเจ้อเจียง
พุทธารามผู่ถัวจงเชิง ในเหอเป่ย์
วังโปตาลา ในทิเบต
นักซันซา ในคังวอน
ศาลเจ้าฟูตาระซัง ในนิกโก
วัดฟูดาระกุซัง ในนาชิคัตซูระ
Hương Temple ในฮานอย
เขากวาง

ภาพในระยะใกล้ของเขากวางแดง (Cervus elaphus) ซึ่งมีหนังหุ้มเขาที่มีความหนานุ่มคล้ายกำมะหยี่
ลักษณะเขากวางหลากหลายประเภท ซึ่งแตกต่างไปตามกวางแต่ละชนิด
เขากวาง (อังกฤษ: Antler) คือ เขาสัตว์ของสัตว์เคี้ยวเอื้องจำพวกกวาง (Cervidae)
เขากวางอ่อน

สำหรับเขากวางอ่อนที่เป็นกล้วยไม้ป่า ดูที่ เขากวางอ่อน
เขากวางอ่อน อุดมไปด้วยสารอาหารประเภทต่าง ๆ ที่มีประโยชน์ต่อร่างกายมนุษย์ ถือเป็นผลิตผลจากสมุนไพรของสัตว์ เขากวางอ่อนถูกใช้เป็นสมุนไพรอย่างยาวนานไม่ต่ำกว่า 2,000 ปี แล้วในหลายประเทศ เช่น จีน, ญี่ปุ่น, เกาหลี, เวียดนาม, มองโกเลีย, รัสเซีย และอีกหลาย ๆ ประเทศในทวีปเอเชีย มีความเชื่อว่าเขากวางอ่อนช่วยควบคุมพลังหยาง อันเป็นตัวควบคุมพลังงานในร่างกายมนุษย์ ทำให้การไหลเวียนโลหิตเป็นไปได้โดยดี
เขากวางอ่อนประกอบไปด้วยโปรตีน, แร่ธาตุ, โอเมกา, กรดอะมิโน และไขมันชนิดที่ร่างกายสามารถดูดซึมและละลายไปใช้เป็นประโยชน์ต่อร่างกายได้ นอกจากนี้แล้วยังมีฮอร์โมนพรอสตาแกรนดินท์ และสารไอจีเอฟ 1ช่วยให้ร่างกายกระชุ่มกระชวย ความจำดี
นอกจากนี้แล้ว เขากวางที่พลัดเขาทิ้งแล้วยังเป็นแหล่งแคลเซียมของสัตว์ฟันแทะบางชนิด เช่น เม่น เป็นต้น
ปัจจุบัน ในการเลี้ยงกวางในเชิงพาณิชย์ นอกจากความต้องการหนัง และเนื้อแล้ว การตัดเขากวางอ่อนก็ยังเป็นสิ่งที่ต้องการ โดยเริ่มตัดครั้งแรกเมื่อกวางอายุได้ 3 ปี หลังจากนั้นจะตัดได้ทุกปี ๆ ละครั้ง เมื่อกวางมีน้ำหนักมากขึ้นน้ำหนักเขาจะเพิ่มขึ้นด้วย เขากวางอ่อนที่ได้คุณภาพและเหมาะสมจะตัด คือ เขาอ่อนที่มีอายุประมาณ 65-70 วัน โดยผู้ตัดจะต้องมีความชำนาญ และไม่ให้กวางได้รับบาดเจ็บ
เขตวางผังเมืองของประเทศสิงคโปร์

| เขตวางผังเมืองของประเทศสิงคโปร์ |
| --- | --- |

หมวดหมู่: First-level census division
ที่ตั้ง: สาธารณรัฐสิงคโปร์
ก่อตั้งโดย: การผังเมืองแห่งประเทศสิงคโปร์
ก่อตั้ง: กันยายน ค.ศ. 1991 (เสนอ) 22 มกราคม ค.ศ. 1999 (บังคับใช้)
จำนวน: 55 (ณ 2019)
ประชากร: 10 (หมู่เกาะตะวันตกและเตองะฮ์) – 281,300 (เบโดะก์)
พื้นที่: 0.77 km2 (0.30 sq mi) (สเตรตส์วิว) – 69.46 km2 (26.82 sq mi) (พื้นที่รับน้ำตะวันตก)
การปกครอง: รัฐบาลแห่งชาติ
หน่วยการปกครอง: เขตย่อย
เขตวางผังเมือง (อังกฤษ: Planning Areas) เป็นเขตพื้นที่หลักสำหรับการวางผังเมืองและสำมะโนประชากรของประเทศสิงคโปร์ซึ่งกำหนดโดยการผังเมืองแห่งประเทศสิงคโปร์ (URA) ในปัจจุบันมีทั้งหมด 55 เขตใน 5 ภาค แต่ละเขตจะมีแผนการพัฒนาเฉพาะเขตเพื่อกำหนดขอบเขตในการพัฒนาพื้นที่
เขตวางผังเมืองถูกนำเสนอครั้งแรกในช่วงต้นทศวรรษ 1990 นับตั้งแต่เขตวางผังเมืองมีผลบังคับใช้ หน่วยงานของภาครัฐก็ทยอยเปลี่ยนมาใช้เขตวางผังเมืองเพื่อแบ่งเขตการบริหาร ยกตัวอย่างเช่นสำนักงานสถิติแห่งประเทศสิงคโปร์เผยแพร่ข้อมูลจำนวนประชากรใน ค.ศ. 2000 โดยแบ่งตามเขตวางผังเมืองเป็นครั้งแรกหลังจากที่ก่อนหน้านี้ใช้เขตเลือกตั้งเป็นหลัก เป็นต้น
เขตวางผังเมืองยังแบ่งย่อยลงไปเป็นเขตย่อยสำหรับงานด้านสถิติ
ดูเพิ่ม

เขตการปกครองของประเทศสิงคโปร์
แผนที่แสดงเขตวางผังเมืองในภาคกลาง
เขตยังช็อน

| เขตยังช็อน 양천구 |
| --- | --- |
เขตปกครองตนเอง
양천구 (ฮันกึล); 陽川區 (ฮันจา)
การถอดเสียงภาษาเกาหลี
 • ฮันกึล: 양천구
 • ฮันจา: 陽川區
 • อักษรโรมันฉบับปรับปรุง: Yangcheon-gu
 • แมกคูน-ไรซ์ชาวเออร์: Yangchŏn-gu
   ธง
ที่ตั้งของเขตยังช็อนในโซล
พิกัด:  37°31′0.74″N 126°51′59.03″E﻿ / ﻿37.5168722°N 126.8663972°E﻿ / 37.5168722; 126.8663972
ประเทศ: เกาหลีใต้
ภูมิภาค: ซูโดกว็อน
นครพิเศษ: โซล
การแบ่งเขตการปกครอง: 21 ทง (แขวง)
พื้นที่
 • ทั้งหมด: 17.40 ตร.กม. (6.72 ตร.ไมล์)
ประชากร (2010)
 • ทั้งหมด: 469,434 คน
 • ความหนาแน่น: 27,000 คน/ตร.กม. (70,000 คน/ตร.ไมล์)
เขตเวลา: UTC+9 (เวลามาตรฐานเกาหลี)
รหัสไปรษณีย์.: 07900 ~ 08199
รหัสพื้นที่: +82-2-2600~
เว็บไซต์: official website
เขตยังช็อน (อังกฤษ: Yangcheon District; ฮันกึล: 양천구; ฮันจา: 陽川區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางทิศตะวันตกเฉียงใต้ของแม่น้ำฮัน เขตนี้มีพื้นที่ทั้งหมด 17.4 กม.2 และมีประชากรทั้งหมด 469,434 คน
เขตการปกครอง

แขวงมก (ฮันกึล: 목동; ฮันจา: 木洞) 1, 2, 3, 4, 5
แขวงชินจ็อง (ฮันกึล: 신정동; ฮันจา: 新亭洞) 1, 2, 3, 4, 5, 6, 7
แขวงชินว็อล (ฮันกึล: 신월동; ฮันจา: 新月洞) 1, 2, 3, 4, 5, 6, 7
เมืองพี่เมืองน้อง

เขตเฉาหยาง, ฉางชุน, ประเทศจีน
เมืองแบงส์ทาวน์, รัฐนิวเซาท์เวลส์, ประเทศออสเตรเลีย
ดูเพิ่ม

เขตการปกครองของประเทศเกาหลีใต้
แหล่งข้อมูลอื่น

เว็บไซต์ทางการ
(ในภาษาเกาหลี) Yangcheon-gu map
| ด ค กเขตของโซล |
| --- | --- | --- |
|  | ฝั่งเหนือของแม่น้ำฮัน |  ควังจิน  คังบุก  ชงโน  ชุง  ชุงนัง  ซอแดมุน  ซ็องดง  ซ็องบุก  ทงแดมุน  โทบง  โนว็อน  มาโพ  ยงซัน  อึนพย็อง  |
|  | ฝั่งใต้ของแม่น้ำฮัน |  ควานัก  คังซอ  คังดง  คังนัม  คึมช็อน  คูโร  ซงพา  ซอโจ  ทงจัก  ย็องดึงโพ  ยังช็อน  |
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เขตแผ่รังสี

ภาพวาดแสดงโครงสร้างของดวงอาทิตย์ :
 1. แกนกลาง 
 2. เขตแผ่รังสี
 3. เขตพาความร้อน
 4. โฟโตสเฟียร์
 5. โครโมสเฟียร์
 6. โคโรนา
 7. จุดมืดดวงอาทิตย์
 8. Granules
 9. Prominence
เขตแผ่รังสี (อังกฤษ: Radiation zone) คือบริเวณใจกลางของเนื้อในดวงอาทิตย์ อยู่ระหว่างแกนกลางกับเขตพาความร้อน พลังงานภายในแกนกลางของดาวจะเดินทางออกมาจากแกนกลางโดยผ่านเขตแผ่รังสี โดยอยู่ในรูปของการแผ่รังสีแม่เหล็กไฟฟ้า เขตแผ่รังสีนี้มีความหนาแน่นมาก ระยะเวลาที่พลังงานจะผ่านออกมาอาจใช้เวลานับล้าน ๆ ปี
แหล่งข้อมูลอื่น

SOHO ... Solar and Heliospheric Observatory — เว็บไซต์อย่างเป็นทางการของโครงการโซโฮ โครงการร่วมมือระหว่าง นาซ่า กับ ESA
ภาพเคลื่อนไหวอธิบายถึงย่านการแผ่รังสี เก็บถาวร 2011-08-10 ที่ เวย์แบ็กแมชชีน (University of Glamorgan).
ภาพเคลื่อนไหวอธิบายถึงอุณหภูมิและความหนาแน่นของย่านการแผ่รังสี เก็บถาวร 2011-08-10 ที่ เวย์แบ็กแมชชีน (University of Glamorgan).
| ด ค กดาวฤกษ์ |
| --- | --- |
ดาวฤกษ์ก่อนเกิด:  เมฆโมเลกุล บริเวณเอช 2  กลุ่มเมฆบอก  วัตถุดาวฤกษ์อายุน้อย  วัตถุเฮอร์บิก–อาโร  รอยฮายาชิ  ขีดจำกัดฮายาชิ  รอยเฮนเยย์  ดาวฤกษ์ก่อนเกิด  ที วัว  เอฟยู นายพราน  ดาวเฮอร์บิก เออี/บีอี 
วิวัฒนาการ:  กำเนิด  ก่อนลำดับหลัก  แถบลำดับหลัก  วิวัฒนาการหลังดาวยักษ์แดง  แขนงดาวยักษ์เชิงเส้นกำกับ  แผ่นยาวดาวแปรขนาดและแปรแสง  เนบิวลาดาวเคราะห์ก่อนเกิด  เนบิวลาดาวเคราะห์  ดาววอลฟ์–ราแย  นวดารา  มหานวดารา  ไฮเปอร์โนวา  แผนภาพของแฮร์ตสปรอง–รัสเซิล 
ประเภท:  ดาวแคระ น้ำเงิน  ส้ม  แดง  เหลือง  เหลือง-ขาว  ดาวยักษ์เล็ก  ดาวยักษ์ น้ำเงิน  แดง  ดาวยักษ์สว่าง  ดาวยักษ์ใหญ่ น้ำเงิน  แดง  เหลือง  ดาวยักษ์ใหญ่ยิ่ง เหลือง  ดาวแปลกพวกน้ำเงิน  ดาวแปรแสงแกมมาแคสซิโอเปีย  ดาวคาร์บอน ซีเอช  แบเรียม  เอส  ดาวฤกษ์ประหลาด  ดาวเทคเนเทียม  ดาวปรอท-มังกานีส  ดาวแปรแสง 
คุณสมบัติ:  การจัดประเภท  ดัชนีสียูบี-วี  การสังเคราะห์นิวเคลียส  อุณหภูมิยังผล  ความเป็นโลหะ  การหมุน  สนามแม่เหล็ก  การเคลื่อนไหวผิดปกติของบรรยากาศแบบไมโคร  ระบบดาวเคราะห์  ความเร็วแนวเล็ง  การเคลื่อนที่เฉพาะ  พารัลแลกซ์  ความเร็วของอวกาศ ดาวฤกษ์ความเร็วสูง - ดาวฤกษ์ความเร็วสูงยิ่งยวด 
โครงสร้าง:  แกน  เขตพาความร้อน  เขตแผ่รังสี  โฟโตสเฟียร์  โครโมสเฟียร์  โคโรนา  ลมดาวฤกษ์  โพรงลมดาวฤกษ์ 
ซากดาว:  ดาวแคระขาว  ดาวนิวตรอน  พัลซาร์  แมกนีทาร์  ดาวควาร์ก  ดาวส่วนประกอบประหลาด  หลุมดำ  หลุมดำดาวฤกษ์ 
รายชื่อดาวฤกษ์:  เรียงตามมวล  เรียงตามขนาด  เรียงตามโชติมาตรปรากฏ  เรียงตามโชติมาตรสัมบูรณ์  เรียงตามระยะห่าง
เขากีลูเว

| เขากีลูเว |
| --- | --- |
เขากีลูเวมองจากอิอาลีบู (Ialibu)
จุดสูงสุด
ความสูง เหนือระดับน้ำทะเล: 4,367 เมตร (14,327 ฟุต) 
ความสูง ส่วนยื่นจากฐาน: 2,507 เมตร (8,225 ฟุต) 
รายชื่อ: Volcanic Seven Summits Ultra
พิกัด: 6°02′36″S 143°53′12″E﻿ / ﻿6.04333°S 143.88667°E﻿ / -6.04333; 143.88667 
ชื่อ
การออกเสียง: /ˈɡɪluːeɪ/
ข้อมูลทางภูมิศาสตร์
เขากีลูเวที่ตั้งยอดเขาในปาปัวนิวกินี 
ที่ตั้ง:  จังหวัดเซาเทิร์นไฮแลนดส์ ปาปัวนิวกินี
ข้อมูลทางธรณีวิทยา
อายุหิน: 220,000–800,000 ปี
ประเภทภูเขา: ภูเขาไฟรูปโล่ (กร่อน)
การปะทุครั้งล่าสุด: ~ 220,000 ปีก่อน
การพิชิต
พิชิตครั้งแรก: Mick Leahy (ค.ศ. 1934)
เส้นทางง่ายสุด: เดินไต่เขา
เขากีลูเว (อังกฤษ: Mount Giluwe) เป็นภูเขาที่สูงเป็นอันดับสองในปาปัวนิวกินี มีความสูง 4,368 เมตร รองจากยอดเขาวิลเฮล์ม ซึ่งมีความสูง 4,509 เมตร
เขากีลูเวเป็นภูเขาไฟตั้งอยู่ตอนกลางของเกาะนิวกินี มีสองยอด ยอดหนึ่งมีความสูง 4,368 เมตร และอีกยอดอยู่ห่างออกไป 1.2 กิโลเมตร มีความสูง 4,300 เมตร จัดเป็นภูเขาไฟที่สูงที่สุดในโอเชียเนีย
แหล่งข้อมูลอื่น

Mount Giluwe เก็บถาวร 2012-03-14 ที่ เวย์แบ็กแมชชีน on Peakware
| ด ค กเจ็ดภูเขาไฟสูงสุดในเจ็ดทวีป |
| --- | --- |
 อเมริกาใต้: โอโฆสเดลซาลาโด  •   แอฟริกา: คิลิมันจาโร  •    เอเชีย: แดมอแวนด์  •    ยุโรป: เอลบรุส  •    อเมริกาเหนือ: โอริซาบา  •      โอเชียเนีย: กีลูเว  •    แอนตาร์กติกา: ซิดลีย์
อเล็กซานเดอร์ คาลเดอร์

Alexander Calder 1947.
อเล็กซานเดอร์ คาลเดอร์ หรือ แซนดี้ คาลเดอร์ (อังกฤษ: Alexander Calder หรือ Sandy Calder) (22 กรกฎาคม ค.ศ. 1898 - 11 พฤศจิกายน ค.ศ. 1976) เป็นประติมากรของขบวนการลัทธิเหนือจริงคนสำคัญของสหรัฐอเมริกาของคริสต์ศตวรรษที่ 20 คาลเดอร์มีชื่อเสียงจากการเป็นผู้ริเริ่มการสร้าง “ประติมากรรมจลดุล” (mobile sculpture) นอกจากประติมากรรมจลดุลแล้วคาลเดอร์ก็ยังสร้างงานที่เป็น “ประติมากรรมศักยดุล” หรือ “ประติมากรรมสถิต” (stabile), จิตรกรรม, ภาพพิมพ์หิน, ของเล่น, พรมทอแขวนผนัง และ เครื่องประดับด้วย
สมัยแรก

แม้ว่าบิดามารดาจะสนับสนุนคาลเดอร์ให้เป็นผู้มีความสร้างสรรมาตั้งแต่เด็ก แต่ก็ไม่สนับสนุนให้ลูกเป็นศิลปินเพราะเป็นอาชีพที่ลำบากในการทำมาหากิน ในปี ค.ศ. 1915 คาลเดอร์ตัดสินใจเข้าเรียนสาขาวิศวกรรมเครื่องกลหลังจากได้ศึกษาเกี่ยวกับพื้นฐานจากเพื่อนร่วมชั้นชื่อไฮด์ หลุยส์ที่โรงเรียนมัธยมโลเวลล์ สเตอร์ลิง คาลเดอร์จัดให้คาลเดอร์เข้าศึกษาที่สถาบันเทคโนโลยีสตีเฟนส์ที่โฮโบเคนในนิวเจอร์ซีย์
คาลเดอร์เข้าเล่นในทีมฟุตบอลในปีแรกที่เป็นนักศึกษาและทำการฝึกกับทีมไปจนตลอดสี่ปี แต่ไม่ได้ลงเล่นแข่งขัน นอกจากฟุตบอลแล้วคาลเดอร์ก็ยังเล่นลาครอสที่ดูจะมีความสำเร็จมากกว่า และเป็นสมาชิกของสมาคมภราดรภาพเดลทา เทา เดลทา คาลเดอร์มีความสามารถในวิชาคณิตศาสตร์
ในฤูดูร้อนของปี ค.ศ. 1916 คาลเดอร์ใช้เวลาห้าอาทิตย์ในการฝึกที่ศูนย์ฝึกทหารสำหรับพลเรือนแพลทส์เบิร์ก ในปี ค.ศ. 1917 คาลเดอร์ก็เข้าอยู่ในกองทหารเรือในสังกัดกองทหารฝึกสำหรับนักศึกษา (Student’s Army Training Corps)  ที่สถาบันเทคโนโลยีสตีเฟนส์และได้รับแต่งตั้งให้เป็น “guide of the battalion” ซึ่งทำให้คาลเดอร์กล่าวว่าทำให้:
ผมเรียนการพูดจากมุมปากและไม่สามารถจะแก้ได้มาตั้งแต่บัดนั้น
คาลเดอร์ได้รับปริญญาจากสถาบันเทคโนโลยีสตีเฟนส์ในปี ค.ศ. 1919 ในช่วงเวลาสองสามปีต่อมาคาลเดอร์ก็ทำงานเกี่ยวกับการวิศวกรรมอยู่หลายหน้าที่ที่รวมทั้งเป็นวิศวกรไฮดรอลิคส์และคนเขียนแบบสำหรับบริษัทนิวยอร์กเอดิสัน แต่คาลเดอร์ก็ไม่พอใจกับหน้าที่ใดที่ทำ
ในเดือนมิถุนายน ค.ศ. 1922 คาลเดอร์ทำงานเป็นพนักงานดับเพลิงในห้องเครื่องของเรือขนส่งผู้โดยสาร “เอช. เอฟ. อเล็กซานเดอร์” ขณะที่เรือแล่นออกจากซานฟรานซิสโกไปยังนครนิวยอร์ก คาลเดอร์ได้มีโอกาสทำงานบนดาดฟ้าเรือตามริมฝั่งกัวเตมาลาและได้มีโอกาสได้เป็นทั้งพระอาทิตย์ขึ้นทางหนึ่งและพระจันทร์ตกอีกซีกหนึ่งของฟากฟ้าตรงข้ามที่คาลเดอร์บรรยายไว้ในหนังสืออัตชีวประวัติว่า:
เช้าวันหนึ่งเมื่อทะเลเรียบ, นอกฝั่งกัวเตมาลา เมื่อนั่งอยู่บนเก้าอี้ — ขดเชือก — ผมก็เริ่มเห็นก้อนไฟสีแดงเพลิงทางด้านหนึ่ง และ พระจันทร์ที่ดูเหมือนเหรียญเงินอีกด้านหนึ่งของฟากฟ้า
เมื่อ “เอช. เอฟ. อเล็กซานเดอร์” จอดที่ท่าซานฟรานซิสโกคาลเดอร์ก็จะเดินทางขึ้นไปอเบอร์ดีนที่รัฐวอชิงตันไปเยึ่ยมพี่สาวกับพี่เขยเค็นเนธ เฮย์ส คาลเดอร์สมัครงานเป็นผู้คุมเวลาที่ค่ายโค่นไม้ ภูมิทัศน์ป่าเขาเป็นแรงบันดาลใจให้แก่คาลเดอร์เขียนจดหมายไปถึงบ้านไปขอสีและแปรง ไม่นานหลังจากนั้นคาลเดอร์ก็ตัดสินใจย้ายกลับไปนิวยอร์กเพื่อไปพยายามสร้างตัวเป็นศิลปิน
อนุสรณ์

สองเดือนหลังจากการเสียชีวิต คาลเดอร์ก็ได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีซึ่งเป็นงรัฐอิสริยาภรณ์ชั้นสูงสุดสำหรับพลเรือนที่มอบโดยประธานาธิบดีสหรัฐอเมริกาผู้ในขณะนั้นคือเจอรัลด์ ฟอร์ด แต่ผู้แทนของครอบครัวคาลเดอร์ประท้วงพิธีการรับเมื่อวันที่ 10 มกราคม ค.ศ. 1977 เพื่อ “ประกาศความจำนงในการสนับสนุนการยกโทษให้แก่ผู้หนีทหารในสงครามเวียดนาม”
ในปี ค.ศ. 1987 ครอบครัวคาลเดอร์ก็ได้ก่อตั้งมูลนิธิคาลเดอร์ขึ้น ที่ไม่แต่เพียงเป็นองค์การตัวแทนอย่างเป็นทางการของคาลเดอร์ แต่ยังเป็นองค์การในการ “บริหารโครงการ, ร่วมมือจัดงานแสดง และตีพิมพ์งาน[ของคาลเดอร์] และให้คำแนะนำในเรื่องต่างๆ เช่นประวัติ, การรวบรวมงาน และ การบูรณปฏิสังขรณ์งานของคาลเดอร์” ด้วย ผู้แทนเกี่ยวกับลิขสิทธิ์ของคาลเดอร์ในสหรัฐอเมริกาสำหรับมูลนิธิคาลเดอร์คือสมาคมสิทธิของศิลปิน (Artists Rights Society)
ในปี ค.ศ. 2003 เป็นเวลาเกือบ 30 หลังจากการเสียชีวิตของคาลเดอร์ งานไม่มีชื่อของคาลเดอร์ขายได้ในราคา 5.2 ล้านเหรียญสหรัฐโดยคริสตีส์
ระเบียงภาพ

Le Halebardier
ค.ศ. 1971
พิพิธภัณฑ์สเปรงเกิล
ฮานโนเฟอร์, เยอรมนี
Le Tamanoir
ค.ศ. 1963
ร็อตเตอร์ดัม
เนเธอร์แลนด์
Crinkly avec disc rouge
ค.ศ. 1973
Schlossplatz
ชตุทท์การ์ท, เยอรมนี
Têtes et Queue
ค.ศ. 1965
เบอร์ลิน, เยอรมนี
ฟลามิงโก
ค.ศ. 1974),
เหล็กกล้าทาสีแดง
Federal Plaza
Feuille d'arbre
ค.ศ. 1974
เทลาวีฟ, อิสราเอล
Aula Magna
Las Nubes
มหาวิทยาลัยกลางแห่งเวเนซูเอลา
Untitled
Holland Square
บน Mt. Herzl
เยรุซาเล็มตะวันตก
งานบางชิ้น

Dog (1909), folded brass sheet; this was made as a present for Calder's parents
The Flying Trapeze (1925), oil on canvas, 36 x 42 in.
Elephant (c. 1928), wire and wood, 11 1/2 x 5 3/4 x 29.2 in.
Two Acrobats (ca. 1928), Brass wire, painted wood base, Honolulu Academy of Arts
Aztec Josephine Baker (c. 1929), wire, 53" x 10" x 9". A representation of Josephine Baker, the exuberant lead dancer from La Révue Nègre at the Folies Bergère.
Untitled (1931), wire, wood and motor; one of the first kinetic mobiles.
Feathers (1931), wire, wood and paint; first true mobile, although designed to stand on a desktop
Cone d'ebene (1933), ebony, metal bar and wire; early suspended mobile (first was made in 1932).
Form Against Yellow (1936), sheet metal, wire, plywood, string and paint; wall- supported mobile.
Object with Yellow Background (1936), Painted wood, metal, string, Honolulu Academy of Arts
Mercury Fountain (1937), sheet metal and mercury
Devil Fish (1937), sheet metal, bolts and paint; first piece made from a model.
1939 New York World's Fair (maquette) (1938), sheet metal, wire, wood, string and paint
Necklace (c. 1938), brass wire, glass and mirror
Sphere Pierced by Cylinders (1939), wire and paint; the first of many floor standing, life size stabiles (predating Anthony Caro's plinthless sculptures by two decades)
Lobster Trap and Fish Tail (1939), sheet metal, wire and paint (suspended mobile); design for the stairwell of the Museum of Modern Art, New York
Black Beast (1940), sheet metal, bolts and paint; freestanding plinthless stabile)
S-Shaped Vine (1946), sheet metal, wire and paint (suspended mobile)
Sword Plant (1947) sheet metal, wire and paint (Standing Mobile)
Snow Flurry (1948), sheet metal, wire and paint (suspended mobile)
.125 (1957), steel plate, rods and paint
La Spirale (1958), steel plate, rod and paint, 360" high; public monumental mobile for Maison de l'U.N.E.S.C.O., Paris
Teodelapio (1962), steel plate and paint, monumental stabile, Spoleto, Italy
Man (1967) stainless steel plate, bolts and paint, 65' x 83' x 53', monumental stabile, Montreal Canada
La Grande Vitesse (1969), steel plate, bolts and paint, 43' x 55' x 25', Grand Rapids, Michigan
Eagle (1971), steel plate, bolts and paint, 38'9" x 32'8" x 32'8", Olympic Sculpture Park, Seattle, Washington
White and Red Boomerang (1971), Painted metal, wire, Honolulu Academy of Arts
Stegosaurus (1973), steel plate, bolts and paint, 50' tall, Wadsworth Atheneum, Hartford, Connecticut
Cheval Rouge (Red Horse) (1974), red painted sheet metal, at the National Gallery, Washington, D.C.
Flamingo (1974), red painted steel, at the Federal Plaza, Chicago, Illinois
The Red Feather (1975), black and red painted steel, 11' x 6'3" x 11'2", The Kentucky Center
Untitled (1976), aluminum honeycomb, tubing and paint, 358 1/2 x 912", National Gallery of Art Washington, D.C.
Mountains and Clouds (1976), painted aluminum and steel, 612 inches x 900 inches, Hart Senate Office Building
บรรณานุกรม

Calder, Alexander. An Autobiography With Pictures. Pantheon Books, 1966, ISBN 978-0-394-42142-1
Guerrero, Pedro E. Calder at Home. The Joyous Environment of Alexander Calder. Stewart, Tabori & Chang, New York, 1998, ISBN 1-55670-655-3
Prather, Marla. Alexander Calder 1898 - 1976. National Gallery of Art, Washington D.C., 1998, ISBN 0-89468-228-8, ISBN 0-300-07518-9
Rosenthal, Mark, and Alexander S. C. Rower. The Surreal Calder. The Menil Collection, Houston, 2005, ISBN 0-939594-60-9
Rower, Alexander S. C. Calder Sculpture. Universe Publishing, 1998, ISBN 0-7893-0134-2
ดูเพิ่ม

ประติมากรรม
ลัทธิเหนือจริง
ประติมากรรมจลดุล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อเล็กซานเดอร์ คาลเดอร์
Official Calder web site
National Gallery of Art - Alexander Calder mobile เก็บถาวร 2011-09-06 ที่ เวย์แบ็กแมชชีน
Guggenheim collection Alexander Calder bio. เก็บถาวร 2004-08-05 ที่ เวย์แบ็กแมชชีน
แม่แบบ:Google video
Alexander Calder toys at the Berkshire Museum in Pittsfield, MA เก็บถาวร 2007-08-16 ที่ เวย์แบ็กแมชชีน
Alexander Calder papers online at the Smithsonian Archives of American Art
Alexander Calder: Critical Analysis
(ฝรั่งเศส) Alexander Calder
“จลดุลแดง” ค.ศ. 1956 ทำด้วยแผ่นโลหะร้อยด้วยเส้นโลหะทาสีพิพิธภัณฑ์วิจิตรศิลป์แห่งมอนทรีออล
“ชาย” ซึ่งเป็น “ประติมากรรมสถิต” โดยคาลเดอร์, มอนทรีออล
“The three wings” ค.ศ. 1967, สวีเดน
เขตเลือกตั้ง

เขตเลือกตั้ง (อังกฤษ: electoral district, voting district, constituency) เป็นหน่วยย่อยของรัฐที่ใหญ่กว่า เช่น ประเทศ เขตการปกครอง เป็นต้น กำหนดขึ้นเพื่อแบ่งส่วนประชากรตามจำนวนผู้มีสิทธิเลือกตั้งในเขตนั้นตามสัดส่วนต่อประชากรทั้งประเทศสำหรับลงคะแนนเลือกตั้งและกำหนดอาณาเขตของแต่ละเขตเลือกตั้ง และใช้กำหนดจำนวนผู้แทนต่อเขตเลือกตั้งด้วย
โดยปกติแล้ว เฉพาะผู้มีสิทธิเลือกตั้งที่มีภูมิลำเนาอยู่ในเขตเลือกตั้งจะได้สิทธิให้ลงคะแนนเสียงในเขตเลือกตั้งของตน ผู้แทนในเขตนั้นมาจากการลงคะแนนเสียงในระบบคะแนนสูงสุด ระบบสัดส่วน หรือระบบอื่น ๆ โดยการเลือกตั้งสามารถกระทำได้ทั้งแบบเลือกตั้งทั่วไป แบบเลือกตั้งทางอ้อม หรือแบบอื่น ๆ
หลักเกณฑ์ > ประเทศไทย

หลักเกณฑ์ของการแบ่งเขตเลือกตั้งมีอยู่ 3 ข้อ ตามมาตรา 26 ของพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรที่ประกาศบังคับใช้ กำหนดว่า
การแบ่งเขตแต่ละเขตเลือกตั้งจะต้องมีพื้นที่ติดต่อกัน
ต้องจัดให้มีจำนวนประชาชนในแต่ละเขตใกล้เคียงกัน
ต้องให้ประชาชนทราบล่วงหน้าก่อนการเลือกตั้งเพื่อให้ทราบว่าภูมิลำเนาอยู่ในเขตไหน
การลงคะแนนแบบไม่แบ่งเขตเลือกตั้ง

ในการลงคะแนนในระบอบประชาธิปไตยไม่จำเป็นต้องแบ่งเขตเลือกตั้งก่อนการลงคะแนนเสมอไป ตัวอย่างเช่น อิสราเอลมีการเลือกตั้งสมาชิกรัฐสภาโดยทั้งประเทศถือเป็นหนึ่งเขตเลือกตั้งเขตเดียว ในขณะที่เขตเลือกตั้งทั้ง 26 เขตในอิตาลี และ 20 เขตในเนเธอร์แลนด์นั้นมีบทบาทในการเลือกตั้งทั่วไป แต่ไม่ได้ใช้ในการหาคำนวณหาจำนวนที่นั่งสำหรับเขตเลือกตั้งนั้น ๆ นอกจากนี้ยูเครนยังใช้เขตเลือกตั้งเพียงเขตเดียวสำหรับการเลือกตั้งสมาชิกรัฐสภาจำนวนครึ่งสภาเมื่อเดือนตุลาคม ค.ศ. 2012
เข้าขากรรไกรมรณะ

แท็กซี่ไปนรก และกลับ เข้าขากรรไกรมรณะ (Taxis to Hell – and Back – Into the Jaws of Death) โดยโรเบิร์ต เอฟ. ซาร์เจนต์, CPhoM, USCG.
แท็กซี่ไปนรก และกลับ เข้าขากรรไกรมรณะ (อังกฤษ: Taxis to Hell – and Back – Into the Jaws of Death) เป็นภาพที่ถ่ายเมื่อวันที่ 6 มิถุนายน ค.ศ. 1944 โดยโรเบิร์ต เอฟ. ซาร์เจนต์ (Robert F. Sargent) หัวหน้าช่างภาพในยามฝั่งสหรัฐ เป็นภาพทหารกองพลทหารราบที่ 1 ของสหรัฐกำลังลง LCVP (ยาน พาหนะ กำลังพลขึ้นบก) จากยูเอสเอส ซามูเอล เชส ที่บรรทุกยามฝั่ง ณ อ่าวโอมาฮาระหว่างการยกพลขึ้นบกที่นอร์ม็องดีในสงครามโลกครั้งที่สอง